Elektrėnų savivaldybės viešoji biblioteka

**Elektrėnų savivaldybės viešoji biblioteka** – pagrindinė Elektrėnų savivaldybės biblioteka.

## Istorija

1962 m. įkūrus Elektrėnų gyvenvietę kilo ir bibliotekos poreikis. 1967 m. rugsėjo 1 d. paskirta bibliotekininkė, o lapkritį bibliotekai paskirtos vieno kambario (33 m²) patalpos buvusiame Elektrėnų pašto pastate (tuo metu buvusioje Komjaunimo, dabar – Rungos gatvėje). Pradėtas komplektuoti naujos bibliotekos fondas. 1968 m. vasario 1 d. Elektrėnų bibliotekoje pradėta aptarnauti skaitytojus.

1976 m. bibliotekai suteiktos didesnės patalpos Elektrėnų pašto pastate, o 1976 m. persikėlė į dar erdvesnes patalpas (80 m²) tame pačiame pastate, įsteigitas Vaikų literatūros skyrius. Bibliotekoje buvo rengiami literatūriniai vakarai, ji dar labiau plėtėsi. 1986 m. biblioteka persikėlė į 220 m² patalpas bendrabutyje Rungos g.

2000 m. įkūrus Elektrėnų savivaldybę, Elektrėnų miesto biblioteka, priklausiusi Trakų rajono viešajai bibliotekai, tapo Elektrėnų savivaldybės viešąja biblioteka su Vievio miesto ir 10 kaimo filialų. Ji įkurta buvusio miesto bibliotekos-filialo patalpose. 2007 m. rugsėjo 11 d. iškilmingai atidarytas naujasis bibliotekos pastatas, kuriame taip pat įkurtas kultūros centras.

Nuo 2008 m. partnerystės principu su Vilniaus apskrities Adomo Mickevičiaus viešąja biblioteka teikia kraštotyros medžiagą į „Vilnijos vartų“ internetinę svetainę.

## Padaliniai

Bibliotekoje 2022 m. vasarį buvo 11 filialų.

|-
|  || Abromiškių biblioteka || Mokyklos g. 5, Žebertonys || Elektrėnų seniūnija || 1950 m. Žebertonyse atidarytas klubas-skaitykla, 1956 m. tapo biblioteka.  2007 m. persikėlė į suremontuotas patalpas. 9200 egz.
|-
| || Balceriškių biblioteka || Slėnio g. 26, Pylimai || Vievio seniūnija || 1955 m. įkurtas klubas-skaitykla, 1957 m. tapo biblioteka ir įsikūrė Balceriškių kultūros namuose. 1991 m. persikėlė į Pylimus, Balceriškių tarybinio ūkio administracinį pastatą. 1992 m. perkelta į naujas Pylimų vaikų darželio-mokyklos patalpas, kuriose yra iki šiol. 7000 egz.
|-
|  || Beižionių biblioteka || Bažnyčios g. 3, Beižionys || Beižionių seniūnija || Įkurta 1903 m. kartu su pradine mokykla. Sudegus mokyklai, biblioteka perkelta į palivarką. Apie 1920 m. biblioteka įsikūrė vargonininko V. Ramanausko name, kuris 1948 m. buvo ištremtas, o biblioteka perkelta į M. Brazinsko namą. 1955 m. persikėlė į Beižionių kultūros namus. Dabar biblioteka veikia mokyklos pastate. 8300 egz.
|-
|  || Gilučių biblioteka || Liepų g. 15, Gilučiai || Gilučių seniūnija || Įkurta 1974 m. administraciniame pastate. Dabar veikia seniūnijos pastate. 6400 egz.
|-
|  || Jagėlonių biblioteka || Vytauto g. 11, Jagėlonys || Kietaviškių seniūnija || Įkurta 1951 m., 2002 m. perkelta į erdvesnes Jagėlonių pradinės mokyklos patalpas. 6500 egz.
|-
|  || Kazokiškių biblioteka || Mokyklos g. 1, Kazokiškės || Kazokiškių seniūnija || Įkurta 1947 m. buvusiose Kazokiškių bažnyčios klebonijos patalpose, vėliau prisiglaudė kultūros namuose. 1975 m. prie kultūros namų pastatytas priestatas, skirtas bibliotekai. Vėliau bibliotekai ne kartą teko kraustytis iš vienų patalpų į kitas. 1991 m. kaimo biblioteka sujungta su mokyklos biblioteka ir nuo tada ji įsikūrusi mokyklos (dabar – daugiafunkcis centras) patalpose. 8800 egz.
|-
| || Kietaviškių biblioteka || Bažnyčios g. 14, Naujosios Kietaviškės || Kietaviškių seniūnija || 1948 m. įkurta kaip skaitykla Mickevičienės namuose Naujųjų Kietaviškių kaime. Apie 1950 m. biblioteka persikėlė į A. Lipnickaitės namus, 1952 m. – į J. Laimučio namą, 1955 m. – į Kietaviškių apylinkės vykdomajam komitetui priklausančias patalpas. 1967 m., kai buvo pastatytas naujasis vykdomojo komiteto pastatas Kietaviškėse, patalpos buvo paskirtos ir bibliotekai. Vėliau keletą metų biblioteka glaudėsi dabartinėse Kietaviškių pagrindinės mokyklos patalpose Kareivonių kaime. 1999 m. biblioteka persikraustė į išsikėlusios Kietaviškių pagrindinės mokyklos patalpas Bažnyčios g. 19 (dabar – kultūros centras). Apie 2020 m. persikėlė į naujas patalpas Bažnyčios g. 14. 8100 egz.
|-
|  || Pakalniškių biblioteka || Mokyklos g. 3, Pakalniškės || Vievio seniūnija || 1945 m. įkurta biblioteka-skaitykla A. Sakalinsko namuose. Vėliau biblioteka plėtėsi ir buvo kilnojama iš vienos vietos į kitą. 1992 m. perkelta į erdvias Pakalniškių pradinės mokyklos patalpas. 2005 m. bibliotekos patalpos buvo išplėstos, atliktas kapitalinis remontas. 2007 m. pradėtas pradinės mokyklos pastato, kuriame įsikūrusi ir biblioteka, renovacija, todėl bibliotekos fondas buvo kilnojamas iš patalpos į patalpą. 2008 m. biblioteka po renovacijos perkelta į antrąjį pastato aukštą. 6500 egz.
|-
|  || Pastrėvio biblioteka || Mokyklos g. 15, Pastrėvys || Pastrėvio seniūnija || Įkurta 1952 m. 9000 egz.
|-
| || Semeliškių biblioteka || Trakų g. 73, Semeliškės || Semeliškių seniūnija || Įkurta 1946 m. kaip skaitykla privačiame name. Biblioteka buvo kilnojama iš vienos pirkios į kitą, kol 1953 m. persikėlė į kultūros namus (parapijos namai). Netrukus įkurtos kilnojamosios bibliotekėlės. 1971 m.  biblioteka perkelta į dabartinį seniūnijos pastatą. 2003 m. bibliotekos patalpos padidėjo, atidavus buvusį policijos kambarį. Buvo atliktas bibliotekos remontas, nupirkti baldai, atidaryta kompiuterinė svetainė, įsigyti du kompiuteriai, įvestas internetas. 2017 m. veikė Trakų g. 41 seniūnijos pastate. 12500 egz.
|-
|  || Vievio miesto biblioteka || Trakų g. 7, Vievis || Vievio seniūnija || 1937 m. vykdant Lietuvos bibliotekų įstatymą, numatyta valsčių centruose steigti valstybines viešąsias bibliotekas, tad 1940 m. įsteigta Vievio biblioteka. 1950 m. tapo rajonine biblioteka ir buvo perkelta į erdvesnes patalpas. 1952 m. įsteigta Vaikų rajoninė biblioteka, kuri vėliau buvo sujungta su miesto biblioteka. 1962 m. biblioteka persikėlė į naują pastatą. 2002 m. Trakų g. 11 atidaryta moderni, jauki biblioteka, į naujas suremontuotas patalpas viename pastate perkelti Suaugusiųjų ir Vaikų skyriai, buvę atskiruose pastatuose. 2020 m. persikėlė į naują Vievio kultūros centro pastatą. 29000 egz.
|}

## Šaltiniai

## Nuorodos
* 
*